VAIO Felhasználói útmutató SVS13A1/SVS1311/SVS1511 sorozat

Task

# „Memory Stick” memóriakártya formázása

A „Memory Stick” alapértelmezés szerint FAT fájlrendszer-formátumban meg van formázva, és azonnal használható.
A memóriakártya formázása előtt győződjön meg arról, hogy a használandó eszköz alkalmas a formázásra, és képes kezelni a „Memory Stick” memóriakártyákat.
Ha szeretné újra megformázni a memóriakártyát VAIO számítógépén, hajtsa végre a következő lépéseket.
Megjegyzés

- A „Memory Stick” memóriakártya formázásakor törlődik a kártyán található összes adat. A memóriakártyán tárolt fontos adatokról készítsen biztonsági másolatot másik eszközre is, hogy elkerülje az adatok elvesztését.

- A „Memory Stick” memóriakártyát formázás közben ne vegye ki a foglalatból. Ez hibát okozhat.

1. Keresse meg a „Memory Stick” foglalatot.

1. Óvatosan csúsztassa a „Memory Stick” memóriakártyát a foglalatba, amíg a helyére nem kattan. [Részletek]

1. Kattintson a (Start) gombra, majd a Számítógép menüelemre.

1. Kattintson az egér jobb oldali gombjával a „Memory Stick” ikonra, és válassza a Formázás lehetőséget.

Ekkor megjelenik a Memory Stick formázásá ablak.

1. Kattintson az Eszköz alapértelmezéseinek visszaállítása elemre.

Ez a művelet visszaállítja az alapértelmezés szerinti foglalásiegység-méretet és fájlrendszert.
Megjegyzés

- Ne válassza a Fájlrendszer legördülő lista NTFS elemét, mert az hibás működést okozhat.

Tipp

- A rendszer gyorsabban végrehajtja a formázást, ha a Formázási beállítások menü Gyorsformázás elemét választja.

1. Kattintson az Indítás gombra.

Kövesse a képernyőn megjelenő utasításokat.
Megjegyzés

- A „Memory Stick” memóriakártya formázása – a kártya típusától függően – időigényes lehet.

Kapcsolódó témák
A „Memory Stick” leírása
Kompatibilis „Memory Stick”
„Memory Stick” memóriakártya behelyezése, illetve eltávolítása
Megjegyzések a „Memory Stick” memóriakártya használatára vonatkozóan