VAIO Felhasználói útmutató SVS13A1/SVS1311/SVS1511 sorozat

Task

# Az akkumulátor behelyezése és eltávolítása

Helyezze be az akkumulátort a VAIO számítógép alján található akkumulátorrekeszbe.
A számítógép használatának megkezdése előtt helyezze be az akkumulátort.
Ne használja a számítógépet az akkumulátor nélkül, mert a számítógép meghibásodhat.

## Az akkumulátor behelyezése

1. Kapcsolja ki VAIO számítógépét, húzza ki a tápkábelt és az összes csatlakoztatott kábelt, és csukja le az LCD-kijelzőt.

1. Fordítsa a hátára a VAIO számítógépet, és távolítsa el az alsó fedelet.

Csillagfejes csavarhúzóval csavarja ki a két csavart (1), majd csúsztassa el a fedelet a nyíl irányába (2).
Megjegyzés

- Olyan (például precíziós) csavarhúzót használjon, amely megfelel a csavarok méretének.

- Az eltávolításra meg nem jelölt csavarokat ne távolítsa el és ne lazítsa meg, mivel ez VAIO számítógépe hibás működését okozhatja.

- Ügyeljen, nehogy az eltávolított csavarok beessenek az akkumulátortartó rekeszben, illetve körülötte található lyukakon a VAIO számítógép belsejébe.

- Ügyeljen, nehogy hozzáérjen az akkumulátortartó rekeszben, illetve körülötte található vezetékekhez és kiálló részekhez.

1. Csúsztassa az akkumulátort a nyíl irányában az akkumulátortartó rekeszbe.

1. Nyomja le az akkumulátort az akkumulátortartó rekeszbe.

Az akkumulátor a helyére kattan a rekeszben.

1. Tegye vissza az alsó fedelet.

Tolja a fedelet a nyíl irányába (1), amíg a fedél összes füle a helyére nem kerül, majd tegye vissza és húzza meg a két csavart (2).

## Az akkumulátor eltávolítása

1. Kapcsolja ki VAIO számítógépét, húzza ki a tápkábelt és az összes csatlakoztatott kábelt, és csukja le az LCD-kijelzőt.

1. Kövesse Az akkumulátor behelyezése fejezet 2. lépését.

1. Távolítsa el az akkumulátort.

Húzza meg az akkumulátortartó rekesz fülét a nyíl irányába (1), és a fület továbbra is tartva emelje ki az akkumulátort a nyíl irányába (2).
Csúsztassa ki az akkumulátort az akkumulátortartó rekeszből a nyíl által jelzett irányba (3).
Tipp

- Ha a VAIO számítógép nem ismeri fel az akkumulátort, nyomja meg és tartsa lenyomva a számítógép alján található akkumulátorkikapcsoló gombot három másodpercig egy vékony, egyenes eszköz (például gemkapocs) segítségével. Ha a problémát nem sikerül így megoldani, vegye ki az akkumulátort, majd ismét helyezze be a rekeszbe.
  Ha a számítógéphez kiegészítő akkumulátor van csatlakoztatva (nem tartozék), távolítsa el a kiegészítő akkumulátort. Ha ez a művelet nem oldja meg a problémát, tartsa lenyomva az akkumulátorkikapcsoló gombot körülbelül három másodpercig. Ha a probléma továbbra is fennáll, vegye ki az akkumulátort, majd helyezze ismét vissza.

Megjegyzés

- Minden nem mentett adat elveszik, ha az akkumulátort a VAIO számítógép bekapcsolt vagy alvó üzemmódjában veszi ki úgy, hogy nincs csatlakoztatva a tápegységhez.
  Mindenképpen kapcsolja ki a számítógépet az akkumulátor eltávolítása előtt.

Kapcsolódó témák
Az akkumulátor feltöltése
Az akkumulátor használatára vonatkozó megjegyzések
A VAIO számítógép kikapcsolása