VAIO Felhasználói útmutató SVS13A1/SVS1311/SVS1511 sorozat

Reference

# A nemzetközi ENERGY STAR(R) program bemutatása

A következő információk csak az ENERGY STAR minősítésű termékekre érvényesek.
A Sony mint az ENERGY STAR program partnervállalata meggyőződött arról, hogy ez a termék megfelel az ENERGY STAR energiahatékonysági normáinak.
Az irodai berendezésekre vonatkozó nemzetközi ENERGY STAR program olyan nemzetközi program, amely a számítógépek és az irodai berendezések energiatakarékos használatát segíti. A program támogatja az energiafelhasználást hathatósan csökkentő funkciókat nyújtó termékek fejlesztését és terjesztését.
Az ENERGY STAR programról a következő webhelyeken található részletes tájékoztatás:

- http://www.energystar.gov (USA)

- http://www.eu-energystar.org (Európa)

A számítógép kialakítása megfelel az ENERGY STAR normáinak. Szállításakor a következő energiatakarékossági beállítások vannak érvényben (abban az esetben, ha hálózati tápellátásról fut a számítógép):

- Az LCD háttérvilágítása 15 perces tétlenség után kikapcsol.

- A számítógép 30 perces tétlenség után Alvó állapot üzemmódba vált.

A normál üzemmódba való visszatéréshez nyomja meg a (Tápellátás) gombot.