VAIO Felhasználói útmutató SVS13A1/SVS1311/SVS1511 sorozat

Reference

# Az ujjlenyomat-felismerő hitelesítéssel kapcsolatos megjegyzések
<Ujjlenyomat-érzékelővel felszerelt típusok>

## Az ujjlenyomat-felismerő hitelesítéssel kapcsolatos általános megjegyzések

- Az ujjlenyomat-felismerő hitelesítési technológia nem biztosítja teljes mértékben a felhasználó hitelesítését, illetve az adatok és a hardver védelmét. A Sony nem vállal felelősséget az olyan problémákért vagy károkért, amelyek az ujjlenyomat-érzékelő használata, vagy használatra való alkalmatlanság miatt következnek be.

- Az ujjlenyomat-felismerési arány a működési körülményektől függ, és egyénenként is változó lehet.

- Ha a beépített tárolóeszközt inicializálni kell, például a javítási munkálatok után, az ujjlenyomatsablonok elvesznek. Az összes ujjlenyomatot ismét be kell jegyeznie.

- Az ujjlenyomat-felismerő hitelesítéssel kapcsolatos adatok karbantartását és kezelését saját felelősségére kell végeznie. A Sony nem vállal felelősséget az adatok karbantartása és kezelése kapcsán bekövetkezett hibákért.

- Az ujjlenyomat-érzékelő hibás működését vagy sérülését okozhatja, ha felületét megkarcolja:

- kemény vagy hegyes végű tárggyal,

- apró tárgyakkal, például ha valamilyen szennyeződés vagy szemcsék ragadtak az ujjára, és így húzza végig azt az ujjlenyomat-érzékelőn.

- Ujjlenyomatának leolvasása előtt valamilyen fémből készült tárgy megérintésével süsse ki a kezén keletkezett elektrosztatikus töltést, különösen a száraz időszakokban (például télen). Az elektrosztatikus töltés az ujjlenyomat-érzékelő hibás működését okozhatja.

## Ujjlenyomatok bejegyzésével és hitelesítésével kapcsolatos információk

- Ujjlenyomat bejegyzése vagy hitelesítése sikertelen lehet a következő körülmények miatt.
  Ha nehézségei támadnak ujjlenyomat bejegyzése vagy hitelesítése során, próbálja másik ujjal, vagy mosson kezet. Tiszta ujjak használatával az ujjlenyomat-felismerési arány javítható.

- túl száraz

- zsíros, izzadt vagy nedves

- fürdéstől ráncosodott

- durva vagy sérült (pl. vágás miatt)

- szennyeződött

- vékony bőr, ráncos bőr stb.

- Az ujjlenyomat-érzékelőn lévő ujjlenyomatok, illetve a por ronthatja az ujjlenyomat-felismerés arányát. Ujjlenyomat bejegyzése és hitelesítése előtt tisztítsa meg az érzékelőt.