VAIO Felhasználói útmutató SVS13A1/SVS1311/SVS1511 sorozat

Task

# A vezeték nélküli helyi hálózati kommunikáció megkezdése

A VAIO Smart Network segítségével vezeték nélküli helyi hálózati kommunikációs csatornát létesíthet VAIO számítógépe és egy hozzáférési pont (nem tartozék) között. A vezeték nélküli helyi hálózat (LAN) használata előtt győződjön meg arról, hogy a hozzáférési pont be van kapcsolva és működik.
Olvassa el a helyes használatra vonatkozó utasításokat A vezeték nélküli helyi hálózat használata előtt című fejezetben. [Részletek]

1. Kattintson a (Start) gombra, majd válassza a Minden program, VAIO Smart Network lehetőséget, vagy kattintson az asztal értesítési területén található (VAIO Smart Network) ikonra.

1. Ellenőrizze, hogy a Vez. Nélk. Funkciók (Wireless Functions) és a Wireless LAN felirat mellett található kapcsolók az On állásban állnak.

Ha Off állásban vannak, rákattintva változtassa őket On állásúra.
Tipp

- Győződjön meg arról, hogy világít a WIRELESS jelzőfény [Részletek].

- Ha a Wi-Fi Direct felirat látható a VAIO Smart Network ablakban, használhatja a Wi-Fi Direct funkciót. További tájékoztatást a VAIO Smart Network súgójában talál.

1. A VAIO Smart Network ablakban válassza ki azt a módot, amely megfelel az Ön által használt vezeték nélküli helyi hálózatnak.

A használattal kapcsolatos további tájékoztatást a VAIO Smart Network súgójában talál.

1. Kattintson a vagy a (Hálózat) ikonra az asztal értesítési területén.

1. Válassza ki a kívánt hozzáférési pontot, és kattintson a Csatlakozás gombra.

Miután létrejött a kapcsolat, megjelenik a Csatlakoztatva felirat a kiválasztott hozzáférési pont mezőjében.
Ha nem találja a kívánt hozzáférési pontot, kattintson a (Frissítés) gombra.
Ha ekkor megjelenik a biztonsági kulcs [Részletek] megadására szolgáló ablak, adja meg a biztonsági kulcsot az instrukciók szerint, majd kattintson az OK gombra. Ügyeljen arra, hogy a biztonsági kulcs megadásánál különbséget kell tenni a kis- és nagybetűk között.
Megjegyzés

- Az IEEE 802.11a/b/g/n szabvány előírásainak megfelelő típusok esetében ha csak a 2,4 GHz-es vezeték nélküli helyi hálózati funkció engedélyezett, a VAIO számítógép nem tud 5 GHz-es frekvenciasávot használó vezeték nélküli hálózat hozzáférési pontjához kapcsolódni. Ugyanígy, amikor csak az 5 GHz-es vezeték nélküli helyi hálózati funkció van engedélyezve, a számítógép nem tud 2,4 GHz-es frekvenciasávot használó vezeték nélküli hálózat hozzáférési pontjához csatlakozni.
  Az IEEE 802.11b/g/n szabvány előírásainak megfelelő típusok esetén ha le van tiltva a 2,4 GHz-es vezeték nélküli hálózati funkció, a számítógép nem tud hozzáférési ponthoz kapcsolódni. A számítógép 5 GHz-es vezeték nélküli hálózat hozzáférési pontjához sem tud kapcsolódni.

- Időbe telhet, amíg a számítógép megtalálja a vezeték nélküli helyi hálózat hozzáférési pontját, és csatlakozik hozzá. Csak ezt követően jön létre a kommunikációs kapcsolat a vezeték nélküli hálózaton keresztül.

Tipp

- VAIO számítógépe eltárolja a hozzáférési pont adatait, amikor a biztonsági kulcs megadásával először csatlakoztatja a számítógépet a hozzáférési ponthoz. A következő alkalmakkor már nem kell megadnia a biztonsági kulcsot az adott hálózathoz való kapcsolódáshoz.

## A vezeték nélküli helyi hálózati kapcsolat állapotának ellenőrzése

Ha az egérmutatót az asztal értesítési területén található vagy (Hálózat) ikon fölé viszi, ellenőrizheti a vezeték nélküli hálózati kapcsolat állapotát (például azt, hogy VAIO számítógépe jelenleg melyik hozzáférési ponthoz kapcsolódik).
Kapcsolódó témák
A vezeték nélküli hálózatokra vonatkozó szabványok
A vezeték nélküli helyi hálózat használata előtt
A vezeték nélküli helyi hálózati kommunikáció befejezése
Vezeték nélküli helyi hálózat használatával kapcsolatos megjegyzések
Biztonsági kulcs a vezeték nélküli hálózatokhoz