VAIO Felhasználói útmutató SVS13A1/SVS1311/SVS1511 sorozat

Concept

# A biztonsági mentés típusai

A Windows rendszer Biztonsági mentés és visszaállítás eszközével is készíthet biztonsági másolatot értékes adatairól.
A különféle igényekhez igazodva többféle biztonsági mentés is lehetséges; ezekről olvashat alább.

### Fájlok biztonsági mentése

Ebben az esetben kijelölheti, hogy a VAIO számítógépen tárolt mely mappákról és fájlokról kíván biztonsági másolatot készíteni DVD-re vagy külső merevlemezre. Az adatok biztonsági mentésének részleteiről itt olvashat: Windows súgó és támogatás.

### Rendszerképek biztonsági mentése

Létrehozhat egy biztonsági másolatot a VAIO számítógép teljes rendszeréről. Ha a beépített tárolóeszköz vagy a számítógép működésében valamilyen probléma adódik, a rendszerkép segítségével visszaállíthatja a számítógépet a mentéskori állapotba.
Rendszerkép létrehozásához egy másik merevlemez szükséges, amely NTFS szabvány szerint van megformázva. Rendszerképet optikai lemezre (pl. Blu-ray Disc lemezre vagy DVD-re) is menthet.
A rendszerkép létrehozásának részleteiről itt olvashat: Windows súgó és támogatás.

### Visszaállítási pont

Új programok telepítése vagy a Windows beállításainak módosítása után előfordulhat, hogy a VAIO számítógép működésében problémák jelentkeznek (pl. a rendszer lelassul, bizonyos programokat nem lehet elindítani stb.).
Ezért új programok telepítése előtt, illetve a Windows beállításainak módosítása előtt létrehozhat egy visszaállítási pontot, amelynek segítségével a módosítás utáni esetleges probléma esetén visszaállíthatja a rendszert az időben korábbi – módosítás előtti – időpontra. A visszaállítási pontokkal kapcsolatos részleteket lásd: Visszaállítási pont létrehozása. [Részletek]
Megjegyzés

- Semmilyen esetben sem – tehát a VAIO számítógép meghibásodása esetén sem – állítjuk vissza az elveszett vagy megsérült adatokat, és kártérítést sem nyújtunk ilyen esetben.

- A VAIO számítógép megvásárlását követően érdemes minél hamarabb létrehozni helyreállítási adathordozókat. Abban az esetben, ha a számítógép működésében probléma jelentkezik, és a Windows rendszer nem használható, a helyreállítási adathordozókon lévő biztonsági mentési eszköz segítségével készíthet biztonsági másolatot az adatairól.
  A helyreállítási adathordozók létrehozásáról itt olvashat: Helyreállítási adathordozók létrehozása. [Részletek]

Tipp

- Ha az adott VAIO számítógépben nincs lemezmeghajtó, akkor a biztonsági mentés végrehajtása előtt egy külső eszközt, például külső merevlemezt vagy DVD-meghajtót kell csatlakoztatni a számítógéphez, vagy pedig módosítani kell a C: meghajtó partíciójának méretét, és új partíciót kell létrehozni a biztonsági mentés előtt. [Részletek]

Kapcsolódó témák
A biztonsági mentés
Adatok biztonsági mentése olyan esetben, amikor a Windows nem indítható
Adatok visszaállítása a VAIO adatvisszaállító eszköz használatával
Visszaállítási pont létrehozása
Rendszerfájlok visszaállítása a visszaállítási pont segítségével olyan esetben, amikor a Windows nem indítható