VAIO Felhasználói útmutató SVS13A1/SVS1311/SVS1511 sorozat

FAQ

#### Mi a teendő, ha a tápellátás gomb megnyomása után a zöld tápellátás jelzőfény világítani kezd, a képernyő viszont üres marad?

- Ellenőrizze, hogy a fényerő és a kontraszt beállítása megfelelő-e.

- Lehetséges, hogy külső képernyőre kerül a kimenet.
  Nyomja meg az Fn+F7 billentyűket többször egymás után a kívánt kimenet kiválasztásához, majd nyomja meg az Enter billentyűt.

- Ha külső kijelzőt használ, ellenőrizze, hogy az csatlakoztatva van-e a hálózati áramforráshoz, és be van-e kapcsolva. Ellenőrizze, hogy a fényerő és a kontraszt beállítása megfelelő-e.
  A beállítások módosításával kapcsolatban bővebb információt a kijelzőeszköz útmutatójában talál.

- Nyomja meg néhányszor az Alt+F4 billentyűkombinációt a megnyitott alkalmazások bezárásához.
  Lehetséges, hogy alkalmazáshiba történt.

- Ha a számítógép képernyője rövid várakozást követően is sötét marad, indítsa újra VAIO számítógépét az alábbi lépéseket követve. Kérjük, vegye figyelembe, hogy az alábbi módszerek a nem mentett adatok sérüléséhez vezethetnek.

- Válassza le az összes perifériás eszközt (például a nyomtatót és az USB-eszközöket), és csatlakoztassa le VAIO számítógépét a hálózatról.

- Tartsa lenyomva négy másodpercnél hosszabb ideig a (Tápellátás) gombot, és figyelje, hogy kialszik-e a tápellátás jelzőfény. Ezután kapcsolja vissza VAIO számítógépét.

- Ha a probléma továbbra is fennáll, tartsa lenyomva négy másodpercnél hosszabb ideig a (Tápellátás) gombot, és figyelje, hogy kialszik-e a tápellátás jelzőfény. Válassza le az összes kábelt VAIO számítógépéről (köztük a tápegység kábelét is), vegye ki az akkumulátort, és várjon körülbelül öt percet. Ezután mindent kábelt és perifériát csatlakoztasson újra a helyére, tegye vissza az akkumulátort, és kapcsolja be a számítógépet.

- Ha egy kiegészítő memóriamodul nincs megfelelően csatlakoztatva, lehetséges, hogy VAIO számítógépe nem kapcsol be.
  Ha nem a Sony által megadott memóriamodulokat használ, vagy ha nem megfelelően illeszti be őket, akkor lehetséges, hogy a számítógép nem fog elindulni vagy instabil lesz.
  Ebben az esetben tegye be újra a memóriamodult.
  Ha nem Sony gyártmányú memóriamodult használ, vegye fel a kapcsolatot a modul értékesítőjével vagy gyártójával.

- Ha a VAIO számítógépet hideg környezetből közvetlenül viszi meleg helyre, vagy magas páratartalom mellett használja, pára csapódhat le a számítógép belsejében.
  Ilyenkor várjon legalább egy órát a számítógép bekapcsolásáig.
  Ne használja a számítógépet magas páratartalom mellett (80%-nál magasabb relatív páratartalomban), mert a számítógép meghibásodhat.