VAIO Felhasználói útmutató SVS13A1/SVS1311/SVS1511 sorozat

# Köszöntő

Gratulálunk a VAIO(R) számítógép megvásárlásához!
A Felhasználói útmutató – Bevezető változat, amelyet most olvas, alapszintű tájékoztatást nyújt VAIO számítógépével kapcsolatban. Ha frissíteni szeretné ezt a fájlt a Felhasználói útmutató teljes változatára, további tájékoztatásért olvassa el A felhasználói útmutató frissítése a legújabb változatra [Részletek] című részt.

A Felhasználói útmutató frissítése a legújabb változatra

Csatlakozás az internethez

A VAIO számítógép frissítése

A VAIO számítógépen jelentkező problémák megoldása a VAIO Care segítségével

Támogatási információk megkeresése

Védjegyek

^ Oldal tetejére

# A Felhasználói útmutató frissítése a legújabb változatra

Ha frissíti ezt a Felhasználói útmutató – Bevezető változat című kiadványt az internetről, hozzájuthat a Felhasználói útmutató teljes változatához, amely részletes tájékoztatást nyújt VAIO számítógépéről.
Ha már frissítette a Felhasználói útmutatót a teljes verzióra, bármikor elérheti, még akkor is, ha nincs az internetre kapcsolódva.
A Felhasználói útmutató teljes változatának birtokában a következőkről tájékozódhat:

- A számítógép részeinek leírása

- A számítógép szolgáltatásai és üzemeltetése

- Figyelmeztetések

- Hibaelhárítási információk

Alább egy angol nyelvű képernyő képe látható példaként.
* A képernyő elrendezése és tartalma változhat.

## A felhasználói útmutató teljes verziójának letöltése

1. Csatlakoztassa VAIO számítógépét az internethez. [Részletek]

1. Zárja be ezt az ablakot, majd kattintson a (Start), Minden program menüpontra, azután válassza a VAIO útmutató parancsot.

1. Megjelenik egy ablak, amely felkéri az útmutató frissítésére. Kövesse a képernyőn megjelenő utasításokat.

Ezt a fájlt automatikusan felváltja a Felhasználói útmutató teljes verziója.
Ha nem jelenik meg a Felhasználói útmutató frissítésére felkérő ablak, győződjön meg arról, hogy a VAIO számítógép csatlakozik az internethez, és ismételje meg a fenti lépéseket.
Ha még ekkor sem jelenik meg a frissítési ablak, indítsa el a VAIO Update alkalmazást, hogy saját maga keresse meg és töltse le a Felhasználói útmutatót. A VAIO Update alkalmazásról A VAIO számítógép frissítése [Részletek] című rész nyújt tájékoztatást.
Tipp

- A frissítés eltarthat egy ideig.

## A Windows operációs rendszer és a szoftverek súgófájljainak megtekintése

Ha nehézségei adódnak a VAIO számítógép működtetése közben, próbáljon megoldást találni a Windows súgó és támogatás szolgáltatásában vagy az alkalmazásokhoz mellékelt súgófájlokban.
A Windows súgó és támogatás szolgáltatást úgy nyithatja meg, hogy a (Start) gombra, majd a Súgó és támogatás parancsra kattint.
^ Oldal tetejére

# Csatlakozás az internethez

Ahhoz, hogy frissíteni tudja a Felhasználói útmutatót a teljes verzióra, előbb csatlakoztatnia kell VAIO számítógépét az internethez.

## Az internethez való csatlakozás előtt

Az internet használata előtt szerződést kell kötnie egy internetszolgáltatóval, és be kell üzemelnie azokat az eszközöket, amelyek szükségesek a VAIO számítógépnek az internethez való csatlakoztatásához.
Az internetszolgáltató a következő típusú internetkapcsolati szolgáltatásokat kínálhatja:

- Közvetlen optikai kábel (FTTH)

- Digitális előfizetői vonal (DSL)

- Kábelmodem

- Műholdas internetkapcsolat

- Telefonos internetkapcsolat

Az interneteléréshez szükséges eszközökre és a VAIO számítógép internetkapcsolatának kialakítására vonatkozó részletes információkért forduljon internetszolgáltatójához.
A következőkben példaként bemutatjuk az internetcsatlakozás kialakításának egyik módszerét.

1. Internet

1. Modem

1. Útválasztó/hozzáférési pont

1. LAN-kábel (nem tartozék) vagy vezeték nélküli LAN

## A hálózat (LAN) használata

A VAIO számítógépet LAN-kábellel lehet hálózatokhoz csatlakoztatni. Csatlakoztassa a LAN-kábel egyik végét a számítógép hálózati (LAN) csatlakozójához, a másik végét pedig a számítógépes hálózathoz. A beállítások részleteiről és a LAN eléréséhez szükséges eszközökről a hálózat rendszergazdája tud tájékoztatást nyújtani.
Megjegyzés

- A csatlakoztatás és a beállítás módja, valamint a szükséges eszközök eltérőek lehetnek az adott hálózati környezettől függően.

## Vezeték nélküli LAN hálózat (Wi-Fi) használata

Elsőként vezeték nélküli helyi hálózati kommunikációs csatornát kell létesítenie VAIO számítógépe és egy hozzáférési pont (nem tartozék) között. A további információkat lásd: Windows súgó és támogatás.

## Vezeték nélküli LAN-kapcsolat kialakítása a VAIO Easy Connect segítségével

A VAIO Easy Connect című részben foglaltak alapján egyszerűen alakíthat ki kapcsolatot vezeték nélküli hálózattal. A VAIO Easy Connect különösképpen akkor hasznos, amikor először csatlakozik lakásában egy vezeték nélküli internetkapcsolathoz, vagy ha nyilvános vezeték nélküli hálózathoz (Wi-Fi hozzáférési ponthoz) csatlakozik.

1. Kattintson a (Start) gombra, majd a Minden program, VAIO Easy Connect menüpontra, azután válassza az Egyszerű internetkapcsolat-beállítás parancsot.

1. Állítsa be a vezeték nélküli LAN-kapcsolatot a képernyőn megjelenő útmutatás szerint.

^ Oldal tetejére

# A VAIO számítógép frissítése

A VAIO számítógép hatékonyságának, biztonságának és funkcióinak javítása érdekében mindenképpen frissítse a VAIO számítógépet az alábbi alkalmazások használatával.
Megjegyzés

- A frissítések letöltéséhez a VAIO számítógépet csatlakoztatni kell az internethez.

## A Windows Update használata

A Windows Update segítségével még stabilabbá teheti VAIO számítógépe működését.

1. Kattintson a (Start) gombra, és válassza a Minden program, majd a Windows Update parancsot.

1. Kövesse a képernyőn megjelenő utasításokat.

## A VAIO Update használata

A VAIO Update program automatikusan értesítést küld az interneten elérhető legújabb frissítésekről, azután letölti és telepíti őket a VAIO számítógépre.

1. Kattintson a (Start) gombra, és válassza a Minden program, VAIO Care parancsot.

1. Miután elindult a VAIO Care program, kattintson a VAIO szoftverek (VAIO Software) és a VAIO Update elemre.

1. Kövesse a képernyőn megjelenő utasításokat.

## A víruskereső szoftver frissítése

Az internetes biztonsági programok legújabb frissítéseinek telepítésével jobban megóvhatja VAIO számítógépét a biztonsági fenyegetésektől. A frissítéseket a szoftver gyártójának webhelyéről töltheti le és telepítheti.

1. Kattintson a (Start) gombra, kattintson a Minden program menüpontra, majd válassza a víruskereső szoftvert.

1. Frissítse a szoftvert a képernyőn megjelenő útmutatás szerint.

^ Oldal tetejére

# A VAIO számítógépen jelentkező problémák megoldása a VAIO Care segítségével

A VAIO Care programmal rendszeresen ellenőrizheti a teljesítményt, és módosíthatja a rendszer teljesítménybeállításait a számítógép optimális működésének megőrzése érdekében. Ha bármilyen probléma merülne fel, indítsa el a VAIO Care programot.
A VAIO Care megfelelő intézkedések végrehajtásával és támogatási információkkal segíti a hiba elhárítását.

## A VAIO Care elindítása

Nyomja meg az ASSIST gombot, amikor a VAIO számítógép be van kapcsolva.
Alább egy angol nyelvű képernyő képe látható példaként.
* A képernyő elrendezése és tartalma változhat.
Tipp

- Másik lehetőségként kattintson a (Start) gombra, és válassza a Minden program, majd a VAIO Care parancsot a VAIO Care elindításához.

- További tájékoztatást a VAIO Care súgójában talál.

- Ha akkor nyomja meg az ASSIST gombot, amikor a VAIO számítógép ki van kapcsolva, akkor a VAIO Care helyreállító rendszer (VAIO Care Rescue) program indul el. A VAIO Care helyreállító rendszer (VAIO Care Rescue) használatával számítógépe helyreállítható vészhelyzet esetén (például ha a Windows nem indul el).

^ Oldal tetejére

# Támogatási információk megkeresése

A Sony online támogatási webhelyén gyorsan megtalálhatja a gyakran tapasztalható problémákkal kapcsolatos információkat. A támogatási információkat (például a támogatási webhely URL-címét) a VAIO Care Támogatás területén vagy a mellékelt Üzembe helyezési útmutatóban olvashatja.
^ Oldal tetejére

# Védjegyek

- A SONY név és a SONY embléma a Sony Corporation bejegyzett védjegye.

- A VAIO név, a VAIO embléma és a többi Sony termék- vagy szolgáltatásnév a Sony Corporation vagy társvállalatai védjegye vagy bejegyzett védjegye.

- A Windows név és a Windows embléma a Microsoft Corporation bejegyzett védjegye vagy védjegye az Egyesült Államokban és/vagy más országokban.

- Az összes egyéb rendszernév, terméknév és szolgáltatásnév a tulajdonosaik védjegye.

- Az útmutatóban nem szerepel a TM és az (R) jelölés.

^ Oldal tetejére
Copyright 2012 Sony Corporation